Read in English . Tliet persuni ġew arrestati fl-Ingilterra b'rabta mal-hack li kien sar fuq il-Bank of Valletta (BOV). Fi stqarrija l-Aġenzija Nazzjonali tal-Kriminalità (NCA) fl-Ingilterra qalet li t-tliet arresti saru f'Belfast u f'Londra bħala parti minn investigazzjoni dwar ħasil tal-flus b'rabta ma' serqa elettronika minn bank f'Malta. L-NCA qalet li fi Frar 2019 intuża malware biex jitneħħew madwar €13-il miljun minn kontijiet li kienu qed iżommu flus tal-bank. L-Aġenzija qalet li intużaw numru ta' kontijiet biex jirċievu dawn il-flus, fosthom kien hemm kont f'Belfast. Madwar €949,000 ġew trasferiti fih. Fis-sigħat ta' wara, saru numru ta' ħlasijiet b'card u withdrawals ta' flus kontanti – madwar €400,000 qabel ma setgħu jiġu blukkati. Fosthom kien hemm ħlasijiet fi ħwienet rinomati bħal Harrods u Selfridges f'Londra. Madwar €130,000 intefqu fuq arloġġi tar-Rolex. Saru wkoll ħlasijiet għal Jaguar u Audi A5 għand dealer tal-karozzi. #td_uid_3_5ee4dfa5e3a07 .td-doubleSlider-2 .td-item1{background:url(https://cdn.newsbook.com.mt/wp-content/uploads/2020/01/30184712/Londonwarrant220120-80x60.jpg) 0 0 no-repeat}#td_uid_3_5ee4dfa5e3a07 .td-doubleSlider-2 .td-item2{background:url(https://cdn.newsbook.com.mt/wp-content/uploads/2020/01/30184440/Belfastarrest-80x60.jpg) 0 0 no-repeat} 1 minn 2 NCA L-awtoritajiet Maltin kienu avżaw lill-NCA u skattat investigazzjoni dwar min kien wara l-ħlasijiet. L-NCA qalet li dan wassal għall-arrest ta' żewġ żgħażagħ li għandhom 22 u 17-il sena f'rejds f'West Hampstead u Ladbroke Grove f'Londra. L-arresti saru fit-22 ta' Jannar. Raġel ieħor ġie "interviewed under caution". L-NCA qalet li llum uffiċjali tagħha arrestaw raġel ta' 39 sena fuq suspett ta' ħasil tal-flus, frodi, u serq. Uffiċjali tal-pulizija għadhom qed ifittxu għadd ta' persuni oħra b'rabta mal-investigazzjonijiet. Il-kmandant ta' NCA Belfast, David Cunningham, tkellem dwar il-każ. "L-investigazzjoni ta' 12-il xahar tagħa, li saret bl-għajnuna tal-Economic Crime Unit tal-Pulizija ta' Malta ffukat fuq għadd ta' individwi li nissuspettaw li kienu involuti f'ħasil tal-flus għan-nom ta' grupp ta' kriminalità organizzata li wettqet is-cyber-attack. "Dan wassal għall-arresti fl-Londra l-ġimgħa l-oħra u f'Belfast illum, u l-investigazzjoni tagħhna tkompli. "Din il-ħidma turi kemm twassal l-id tal-NCA, kemm b'mod domestiku u anke b'mod internazzjonali. "B'ħidma mal-imsieħba tagħhna tal-infurzar tal-liġi f'pajjiżna u f'barra minn xtutna aħna ninsabu determinati li nagħmlu dak li nistgħu biex infittxu u nxekklu dawk li huma involuti fil-kriminalità organizzata, hawn fl-Irlanda ta' Fuq u madwar il-bqija tar-Renju Unit." X'ġara fi Frar 2019 ? Il-Prim Ministru Joseph Muscat fi stqarrija ministerjali dwar il-BOV qal li għaddew xi transazzjonijiet foloz. Qal li qed jagħmel din l-istqarrija bħala Prim Ministru minħabba li "l-bank huwa wieħed maġġuri għal Malta". Il-Prim Ministru kkonferma li kien hemm tranżazzjonijiet li ma kienux veru billi ntefgħu f'kontijiet oħra barra minn Malta. Qal li hemm mat-€13 miljun f'tranżazzjonijiet foloz iżda saħaq li l-BOV jaf fejn marru l-flus, ġo liema bank barranin u ġo liema kont. Hemm erba' pajjiżi involuti li fihom marru dawn il-flus li kienu fil-munita Ewro, Dollaru Amerikan u Sterlina Ingliża. Aġġornata: "Il-flus tal-klijenti tal-BOV mhux fil-periklu" – Il-PM Filmati: NCA .td_uid_5_5ee4dfa629e96_rand.td-a-rec-img{text-align:left}.td_uid_5_5ee4dfa629e96_rand.td-a-rec-img img{margin:0 auto 0 0}